L-au văzut bine! Golgheterul cupelor europene a costat 0 euro, a marcat 15 goluri și și-a dus echipa în finală
Are contract până la finalul sezonului.
Olympiacos a trecut de Aston Villa (6-2 la general) și s-a calificat în finala UEFA Conference League. Grecii vor juca ultimul act chiar la Atena, pe stadionul rivalei AEK, împotriva Fiorentinei. Meciul va fi în direct pe Pro Arena și VOYO pe 29 mai, de la 22:00.
Ayoub El Kaabi, golgheter în Europa, cu 15 goluri marcate
Antrenată de spaniolul Jose Luis Mendilibar, Olympiacos a ajuns până aici și datorită atacantului Ayoub El Kaabi (30 de ani). Marocanul este golgheterul cupelor europene în acest sezon, cu nu mai puțin de 15 goluri!
El Kaabi a marcat zece goluri în Conference League, dintre care cinci în poarta celor de la Aston Villa! A punctat, de asemenea, de trei ori cu Maccabi Tel-Aviv și de două ori cu maghiarii de la Ferencvaros.
Marocanul a înscris de cinci ori și în Europa League, unde Olympiacos a jucat în toamnă. Ayoub El Kaabi a marcat de două ori cu Freiburg, de două ori cu Čukarički și o dată cu Bačka Topola. Grecii au terminat pe trei grupa de Europa League și au continuat în Conference League.
Ayoub El Kaabi, adus liber de contract în Grecia!
Ayoub El Kaabi evoluează din august 2023 la Olympiacos. A venit în Grecia de la Al Sadd, liber de contract. De altfel, pe vârful nord-african nu s-au plătit decât șase milioane de euro de-a lungul carierei. În 2018, chinezii de la Hebei au achitat 6,5 milioane lui RS Berkane pentru El Kaabi.
Până să ajungă în Grecia, marocanul avusese doar o experiență în Europa, la Hatayspor, în Turcia. A jucat două sezoane acolo și a marcat 26 de goluri în 55 de meciuri.
Potrivit portalului Transfermarkt, Ayoub El Kaabi valorează astăzi 3,5 milioane de euro. În acest sezon, marocanul a punctat de 32 de ori în 46 de apariții pentru Olympiacos. Contractul său expiră în această vară.
Urmăriți SPORT.RO și pe Google News